CELEX: 32007D0165
Language: hu
Date: 2007-03-14 00:00:00
Title: 2007/165/EK: A Bizottság határozata ( 2007. március 14. ) az egy ausztriai hasítottsertés-osztályozási módszer engedélyezéséről szóló 96/4/EK határozat módosításáról (az értesítés a C(2007) 833. számú dokumentummal történt)

15.3.2007   
            
            
               HU
            
            
               Az Európai Unió Hivatalos Lapja
            
            
               L 75/24
            
         
      A BIZOTTSÁG HATÁROZATA
   
   (2007. március 14.)
   az egy ausztriai hasítottsertés-osztályozási módszer engedélyezéséről szóló 96/4/EK határozat módosításáról
   (az értesítés a C(2007) 833. számú dokumentummal történt)
   (Csak a német nyelvű szöveg hiteles)
   (2007/165/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 96/4/EK bizottsági határozat (2) engedélyezte Ausztria számára a „Zwei-Punkte-Meßverfahren (ZP)” elnevezésű hasítottsertés-osztályozási módszer alkalmazását.
            
         
               (2)
            
            
               Az osztrák kormány a műszaki fejlődésre hivatkozva kérte a Bizottságtól annak lehetővé tételét, hogy a 96/4/EK határozattal engedélyezett módszerhez új képletet használhasson, és ennek érdekében benyújtotta a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK rendelet (3) 3. cikkében előírt információkat.
            
         
               (3)
            
            
               A kérelem értékelése során bebizonyosodott, hogy az új osztályozási módszer engedélyezéséhez szükséges feltételek teljesülnek.
            
         
               (4)
            
            
               A 96/4/EK határozatot ezért ennek megfelelően módosítani kell.
            
         
               (5)
            
            
               Az ebben a határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 96/4/EK határozat mellékletének helyébe az e határozat mellékletében található szöveg lép.
   2. cikk
   E határozat címzettje az Osztrák Köztársaság.
   
      Kelt Brüsszelben, 2007. március 14-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 1., 1996.1.3., 9. o. A 97/813/EK határozattal (HL L 334., 1997.12.5., 41. o.) módosított határozat.
   
      (3)  HL L 285., 1985.10.25., 39. o. A legutóbb az 1197/2006/EK rendelettel (HL L 217., 2006.8.8., 6. o.) módosított rendelet.
   
      MELLÉKLET
      
         
            „MELLÉKLET
            ZWEI-PUNKTE-MESSVERFAHREN (ZP)
            
                        1.
                     
                     
                        A hasított sertések osztályozása a »Zwei-Punkte-Messverfahren (ZP)« elnevezésű módszerrel történik.
                     
                  
                        2.
                     
                     
                        A hasított sertés színhústartalmát a következő képletből kell kiszámítani:
                        
                           ŷ = 48,7719 – 0,48330 × a + 0,23127 × b
                        
                        ahol:
                        
                                    ŷ
                                 
                                 
                                    =
                                 
                                 
                                    a hasított sertés becsült színhústartalma százalékban,
                                 
                              
                                    a
                                 
                                 
                                    =
                                 
                                 
                                    a Musculus glutaeus mediust fedő szalonna látható vastagsága (bőrrel együtt) milliméterben, a test középsíkján, a legvékonyabb részen mérve,
                                 
                              
                                    b
                                 
                                 
                                    =
                                 
                                 
                                    az ágyékizom látható vastagsága milliméterben, azaz a Musculus glutaeus medius elülső (cranialis) vége és a gerinccsatorna felső (háti) széle között a test középsíkján mért legkisebb távolság.
                                 
                              A képlet 70–130 kilogramm testtömegű sertésekre érvényes.”